пародии за Клиенти
В една бръснарница влязъл някакъв чичка и казал:
- Искам гладко бръснене, моля!
Бръснарят се усмихнал широко:
- Господине, моят син се обучава в занаята! Така, че днес ще Ви обслужи той!
Дошъл някакъв хлапак. Сапунисал лицето на клиента и започнал да работи с бръснача. Направил едно движение по лявата буза и порязал чичката.
Бащата изкрещял:
- Какво направи, бе, келеш?
И замахнал да го зашлеви! Обаче, момчето бързо се навело и шамарът се стоварил върху врата на клиента. Бръснарят се сконфузил:
- Хиляди извинения, господине! Много съжалявам!
Хлапето плъзнало бръснача по дясната буза на седналия мъж. И отново го порязало. Бащата побеснял:
- Какво направи, бе, калпазанин?!
И замахнал този път - с юмрук!
Чиракът пъргаво се отдръпнал. И юмрукът се стоварил право върху главата на клиента!
Старият бръснар се ужасил:
- Боже мой, господине! Заболя ли Ви много! Безкрайно съжалявам!
После подхвърлил на младежа:
- Отивам да се изпикая! А ти - внимавай какви ги вършиш!
Когато онзи напуснал салона, хлапакът направил рязко движение с бръснача. И без да иска - отрязал ухото на клиента!
Чичката казал уплашено:
- Момче, бързо ритни ухото под стола! Щото, ако го види баща ти - направо ще ме смели от бой!